CELEX: C2004/273/21
Language: hu
Date: 2004-11-06 00:00:00
Title: C-347/04. sz. ügy: A Finanzgericht Köln 2004. július 15-én kelt végzésével a REWE Zentralfinanz e.G., mint az ITS Reisen GmbH teljes körű jogutódja kontra Finanzamt Köln-Mitte ügyben benyújtott előzetes döntéshozatal iránti kérelem

6.11.2004   
            
            
               HU
            
            
               Az Európai Unió Hivatalos Lapja
            
            
               C 273/10
            
         A Finanzgericht Köln 2004. július 15-én kelt végzésével a REWE Zentralfinanz e.G., mint az ITS Reisen GmbH teljes körű jogutódja kontra Finanzamt Köln-Mitte ügyben benyújtott előzetes döntéshozatal iránti kérelem
   (C-347/04. sz. ügy)
   (2004/C 273/21)
   A Finanzgericht Köln 2004. július 15-én kelt végzésével, amely 2004. augusztus 13-án érkezett a Bíróság hivatalához, a REWE Zentralfinanz e.G., mint az ITS Reisen GmbH teljes körű jogutódja kontra Finanzamt Köln-Mitte ügyben előzetes döntéshozatal iránti kérelmet nyújtott be az Európai Közösségek Bíróságához.
   A Finanzgericht Köln a következő kérdésről kéri a Bíróság döntését:
   
               —
            
            
               Úgy kell-e értelmezni az EK–Szerződés 52.cikkét (jelenleg 43. cikk) együttesen az 58.cikkel (jelenleg 48. cikk), és a 67–73. cikkeket, valamint a 73b. cikket és az azt követő cikkeket (jelenleg 56. cikk és azt követő cikkek), hogy ezekkel ellentétes az olyan szabályozás, amely – mint az alapeljárásban vitatott szabályozás az EStG 2a. § (1) bekezdés 3a. pontjában, és (2) bekezdésében – a más EK tagállamban adóilletőséggel rendelkező leányvállalatokban meglévő részesedések értékének leírásából származó veszteségek azonnali adószempontú elszámolását abban az esetben korlátozza, ha ezek a leányvállalatok a tagállami szabályozás értelmében nem végeznek vállalkozási tevékenységet és/vagy ha a leányvállalatok a tagállami szabályozás értelmében csak a maguk leányvállalatain keresztül folytatnak vállalkozási tevékenységet, miközben belföldi leányvállalatokban meglévő részesedések értékének leírása ilyen korlátok nélkül lehetséges?